AIŠKINAMASIS RAŠTAS

Dėl savivaldybės turto išnuomojimo viešojo konkurso būdu

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – išnuomoti savivaldybės ilgalaikį materialųjį turtą – kalnų slidinėjimo pakelėją, esantį Molėtų r. sav., Čiulėnų sen., Kulionių k., 10 metų terminui, sprendime nustatytomis sąlygomis, mokant Nuomininkui už nuomojamą kalnų slidinėjimo keltuvą po 0,40 Eur mėnesiui.

Uždaviniai – teikti bendruomenei kokybiškas sveikatinimo, laisvalaikio, aktyvaus poilsio paslaugas.

1. Siūlomos teisinio reguliavimo nuostatos:

Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo 8 punktas reglamentuoja, kad Savivaldybės turtas, kuris nenaudojamas Savivaldybės funkcijoms atlikti gali būti išnuomojamas viešojo nuomos konkurso būdu. Kadangi Savivaldybės viena iš funkcijų yra dalyvavimas sprendžiant gyventojų užimtumą, atsižvelgiant į tai, kad kažkada Kulionių k. buvo slidinėjimo trasa, nuspręsta paskelbti viešąjį nuomos konkursą, su sąlygomis, kad būtų įrengta slidinėjimo trasa, atnaujintas kalnų slidinėjimo keltuvas ir t.t.. Tuo tikslu paruoštas sprendimo projektas.

1. Laukiami rezultatai:

Kalnų slidinėjimo pakelėjas bus atnaujintas, kalnas bus tinkamai prižiūrimas ir naudojamas sveikatinimo ir aktyvaus poilsio – slidinėjimo veiklai vykdyti. Už nuomą bus gaunamos lėšos ir apskaitomos savivaldybės biudžete.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2021 m. balandžio 15 d. daiktų apžiūros pažyma Nr. T21-12 pripažintas nereikalingu savivaldybės veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2021 m. balandžio 16 d. įsakymu Nr. B6-352 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą išnuomoto teisės aktų nustatyta tvarka.